cyanic-selkie/wikianc huggingface dataset:
বাংলাদেশের চলচ্চিত্র
ছবি মুক্তির সংখ্যা কমেছে
কাগজে-কলমে একটি ভারতীয় বাংলা ছবিসহ আছে ৪৮টি ছবি। আসলে সিনেমা হলে মুক্তি পেয়েছে এমন ছবির সংখ্যা ৩৪টি। গত ৩০ বছরে এত কমসংখ্যক ছবি মুক্তি পায়নি। চলচ্চিত্র প্রযোজক পরিবেশক সমিতির সভাপতি মাসুদ পারভেজ সোহেল রানা যদিও দাবি করেছেন, আগামী বছর ছবি মুক্তির সংখ্যা বাড়ার সম্ভবনা আছে, কিন্তু নির্মাণাধীন ছবির যে সংখ্যা রয়েছে, তাতে আগামী বছরে ২৫টির বেশি ছবি মুক্তির কোনো সম্ভাবনা নেই। ছবি মুক্তি কম হওয়ার অন্যতম কারণ ছিল, নির্ভরযোগ্য শিল্পীর সংকটে ছিলেন প্রযোজকেরা। ফলে ছবি কম নির্মিত হয়েছে, তাই ছবি বেশি মুক্তি পায়নি।
জাতীয় চলচ্চিত্র দিবস
বঙ্গবন্ধু শেখ মুজিবুর রহমান ১৯৫৭ সালের ৩ এপ্রিল পূর্ব পাকিস্তান প্রাদেশিক পরিষদে ‘চলচ্চিত্র উন্নয়ন কর্পোরেশন (এফডিসি)’ গঠনের প্রস্তাব উত্থাপন করেন। ওই দিনটিকে স্মরণ করে ২০১২ সাল থেকে বাংলাদেশে ৩ এপ্রিল দিবসটি জাতীয় চলচ্চিত্র দিবস হিসেবে উদ্‌যাপন করা হয়।
প্রদীপ পাণ্ডে (ক্রিকেটার)
প্রদীপ পান্ডে (জন্ম ১৯ এপ্রিল ১৯৫৩) একজন ভারতীয় প্রাক্তন ক্রিকেটার। তিনি ১৯৭২ থেকে ১৯৮৪ সালের মধ্যে বাংলার হয়ে দশটি প্রথম-শ্রেণীর ম্যাচ খেলেন।
তিব্বতি ভাষাসমূহ
তিব্বতি ভাষাসমূহ (তিব্বতি : བོད་སྐད་ ) ভারতীয় উপমহাদেশের উত্তরে, মধ্য এশিয়ার পূর্বভাগে তিব্বতি জাতির লোকদের বিভিন্ন মুখের ভাষার সাধারণ নাম। এগুলি চীনা-তিব্বতি ভাষাপরিবারের সদস্য। পৃথিবীতে ৬০ লক্ষেরও বেশি তিব্বতি ভাষাভাষী মানুষ আছেন।
সিম্বা
সিম্বা হচ্ছে রোহিত শেঠী দ্বারা পরিচালিত ২০১৮ সালে মুক্তিপ্রাপ্ত একটি ভারতীয় হিন্দি ভাষার মারপিট চলচ্চিত্র, যেটির চিত্রনাট্য রচনা করেছেন ইউনুস সাজাওয়াল এবং সাজিদ শামজি। এটি সিংহাম সিরিজের একটি অংশ, এই চলচ্চিত্রটি করণ জোহরের ধর্মা প্রোডাকশনসের ব্যানারে নির্মিত। এই চলচ্চিত্রে রণবীর সিং, সারা আলি খান এবং সোনু সুদ অভিনয় করেছেন, এছাড়াও বাজিরাও সিংহমের চরিত্রে চলচ্চিত্রের একটি অংশে অজয় দেবগন অভিনয় করেছেন। এই চলচ্চিত্রটি সংগ্রাম "সিম্বা" ভালেরাও-কে ঘিরে, যিনি সিংহামের শহরেই শৈশব পালন করা একজন দুর্নীতিবাজ পুলিশ কর্মকর্তা; অতঃপর তার আশেপাশের মানুষের ওপর হওয়া একটি দুঃখজনক ঘটনার পর তিনি নিজেকে পরিবর্তন করতে বাধ্য হন।
২০১৮ সালের জুন মাসে, সিম্বার মুখ্য ফটোগ্রাফি শুরু হয়েছিল। চলচ্চিত্রটি ২০১৮ সালের ২৮ ডিসেম্বর মুক্তি পায়। এটি রিলায়েন্স এন্টারটেইনমেন্টের মাধ্যমে পরিবেশিত হয়েছে।
কাহিনী
সংগ্রাম "সিম্বা" ভালেরাও (রণবীর সিং) হচ্ছে শিবগাধের এক (যেখানে বাজিরাও সিংহাম অজয় দেবগন তার শৈশব অতিবাহিত করেছেন) অনাথ, যিনি বড় হয়ে একজন পুলিশ কর্মকর্তা হন। বাজিরাও চরিত্রের বিপরীতে, সিম্বা দুর্নীতিপরায়ণ পুলিশ হিসেবে জীবনোপকরণের পূর্ণ সুবিধা গ্রহণ এবং তা উপভোগ করেন। যাহোক, যখন সিম্বার প্রিয়জনের ওপর অপব্যবহার করা হয়, তখন তিনি নিজেকে শুধরে নিয়ে জীবন পরিচালনার জন্য সৎ পথ বেছে নিতে বাধ্য হন।
সাউন্ডট্র্যাক
এই চলচ্চিত্রের অ্যালবামের গানগুলো তানিষ্ক বাগচী এবং লিজো জর্জ - ডিজে চেটাস রচনা করেছেন। এই গানগুলো সাব্বির আহমেদ, রাশমি ভিরাগ ও কুমার লিখেছেন। ১৯৯৬ সালে মুক্তিপ্রাপ্ত চলচ্চিত্র তেরে মেরে সাপনের একটি গান থেকে নতুনরূপে "আঁখ মারে লাড়কা আঁখ মারে" গানটি ভারত গোয়েল, আদিত্য দেব এবং চন্দন সাক্সেনা সঙ্গীত প্রযোজনা করেছেন
৫৪২
৫৪২ গ্রেগরীয় বর্ষপঞ্জির একটি সাধারণ বছর।
বিজোড়া ইউনিয়ন
বিজোড়া ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ১৯৪.২৫ কিমি২ (৭৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৩৩০ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৯টি।
এ কে এম আজহার উদ্দীন
প্রথম জীবন
এ কে এম আজহার উদ্দীনবরিশাল জেলার দক্ষিণ আলেকান্দাস্থ এক মুসলিম সম্ভ্রান্ত পরিবারে জন্মগ্রহণ করেন। তাদের পাঁচ ছেলে ও তিন মেয়ে। তিনি বরিশালনগরীর একে মাধ্যমিক বিদ্যালয় থেকে ম্যাট্রিক পাস করেন। ১৯৫৫ সালে বিএম কলেজ থেকে আই.এ পাস করার পর তিনি আর পড়াশোনা করেননি। ১৯৬৫ সালের ৩১শে জানুয়ারি বিয়ে করেন। তিনি জল উন্নয়ন বোর্ডের সাধারণ কর্মকতা হিসেবে চাকরি করেন।
সংগঠন ও প্রতিষ্ঠান
এ কে এম আজহার উদ্দীন ১৯৫৩ সালে রাষ্ট্রভাষা আন্দোলনের পর শিশু-কিশোরদের সংগঠিত করে তিনি প্রতিষ্ঠিত করেন কিশোর মজলিশ নামে একটি সংগঠন । এই সংগঠনের কর্মীদের দিয়েই ১৯৭১ সালের মুক্তিযুদ্ধের সময় প্রশিক্ষণ ক্যাম্প ও গেরিলা বাহিনী গড়ে তুলেন। ১৯৫৯ সালে তিনি কিশোর মজলিস প্রাথমিক বিদ্যালয় এবং ১৯৭১ সালে এ.আর.এস. গার্লস স্কুল প্রতিষ্ঠা করেন। তিনি বরিশালের দক্ষিণ আলেকান্দাস্থ বেগম তফাজ্জল হোসেন মানিক মিয়া মহিলা কলেজের অন্যতম প্রতিষ্ঠাতা।
মুক্তিযুদ্ধের ভূমিকা
১৯৭১ সালের ২৬ মার্চ সকালে এ কে এম আজহার উদ্দীনের নেতৃত্বে কিশোর মজলিশের সদস্যবৃন্দ ও স্থানীয় যুবকরা সবাই লাঠি সোটা, রড প্রভৃতি নিয়ে মজলিশ প্রাঙ্গণে সমবেত হন। সবাইকে একত্রে করে মিছিল সহকারে নগরীর ওয়াপদা কলোনী, মেডিকেল কলেজ হয়ে সি.এস.ডি গোডাউন পর্যন্ত যান। পাকিস্তান সৈন্যবাহীর নৌ-পথে আসা কোন জাহাজ যাতে জেটিতে ভিড়তে না পারে, তার জন্য তারা ওয়াপদার প্রাচীর ও সি.এস.ডি’র জেটি ভেঙ্গে ফেলন। বরিশাল জেলার সংগ্রাম পরিষদের সদর দপ্তরের দায়িত্বে ছিলেন জাতীয় পরিষদের সদস্য নূরুল ইসলাম মঞ্জু এবং যুদ্ধ পরিচালনার দায়িত্বে ছিলেন বীর মুক্তিযোদ্ধা মেজর (অবঃ) এম.এ জলিল। এ কে এম আজহার উদ্দীন ও তার কিশোর মজলিশের সদস্যদের কথা শুনে মেজর(অব.) এম.এ জলিল যুদ্ধ প্রশিক্ষণের জন্য তাদের চারটি রাইফেল তুলে দিলেন। বরিশাল নগরীতে প্রথম দল হিসেবে-আলেকান্দা, রূপাতলী ও সাগরদি অঞ্চলে লড়াই করেন। রাইফেল হাতে পাওয়ার পর কিশোর মজলিশ প্রাঙ্গণে প্রথমে ২০ থেকে ২৫ জন যুবককে নিয়ে প্রশিক্ষণ শুরু করা হয়। কয়েকদিন পর মঞ্জু প্রশিক্ষণ দেখতে এসে খুশি হয়ে আরো দশটি কাঠের রাইফেল দিয়েছিলেন প্রশিক্ষণের জন্য। সেখানে তিনি যুবকদের নিয়ে গেরিলা প্রশিক্ষণ দিতেন। পরবর্তীতে জল ও স্থল পথে পাকিস্তানিবাহিনী বরিশালে প্রবেশের পর মুক্তিযোদ্ধাদের সাথে একাধিকবার সম্মুখ যুদ্ধ হয়। কিশোর মজলিশের মাধ্যমে স্থানীয় মুক্তিযোদ্ধাদের প্রশিক্ষণ দেয়ার অপরাধে তাকে একবার পাকিস্তানিদের হাতে ধরা পড়তে হয়। কৌশলে ও ভাগ্যক্রমে প্রাণে বেঁচে যান।
মৃত্যু
ভাষাসংগ্রামী এ কে এম আজহার উদ্দীন ২০১৪ সালের ৮ মে, বৃহস্পতিবার বিকেল পাঁচটা ৪৫ মিনিটে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন। তিনি বেশ কিছুদিন ধরে বহুমূত্র রোগ এবং ফুসফুসের সমস্যায় ভুগছিলেন।
অজয় লালচেতা
অজয় ব্রজলাল লালচেতা (અજય લાલચતા; জন্ম ২২ অক্টোবর ১৯৮৩ পরবন্দর, গুজরাট রাজ্যে) একজন ভারতীয় বংশোদ্ভুত ওমানী ক্রিকেটার। ওমানে অভিবাসনের পূর্বে লালচেতা ভারতে অনূর্ধ্ব বয়সী ক্রিকেট খেলেছে। ওমানের হয়ে ক্রিকেটে অভিষেক হয় ২০১১ সালের এসিসি টুয়েন্টি২০ কাপ প্রতিযোগিতার মধ্য দিয়ে। সে ২০১২ সালে সংযুক্ত আরব আমিরাতে আইসিসি বিশ্ব টুয়েন্টি২০ বাছাইপর্বে ৫টি ম্যাচ খেলে, যার সবকটি পূর্ণ টি২০ মর্যাদা সম্পন্ন।
প্রাথমিক জীবন
লালচেতা সৌরাষ্ট্র অনূর্ধ্ব দলের প্রতিনিধি হয়ে অনেকগুলো মৌসুমে খেলেন। তিনি একজন বামহাতি ব্যাটসম্যান ও বাম-হাতি অর্থোডক্স স্পিনার। সে ১৫ বছর বয়সে বিজয় মার্চেন্ট ট্রফিতে সৌরাষ্ট্র অনূর্ধ্ব-১৬ দলের হয়ে ১৯৯৮ সালে অভিষেক করে। উক্ত প্রতিযোগিতা দ্বিতীয় সর্বোচ্চ ১৮৭ রান সংগ্রহ করেন, আর সৌরাষ্ট্রের হয়ে মহেশ ভাটিয়া করেন সর্বোচ্চ ২০৪ রান। যেখানে মহারাষ্ট্র অনূর্ধ্ব-১৬ এর বিপক্ষে তার সর্বাধিক রান ছিল ৮৭। ভারতের ঘরোয়া প্রতিযোগিতায় সি কে নাইডু ট্রফিতে সৌরাষ্ট্র অনূর্ধ্ব-১৯ ও অনূর্ধ্ব-২২ এর হয়ে লালচেতা'র শেষ খেলা ছিল ২০০৫ সালে।
ওমানে অবদান
ওমানএ অভিবাসনের পর, লালচেতা ওমান জাতীয় দলের হয়ে অভিষেক ম্যাচটি খেলেন সংযুক্ত আরব আমিরাতে অনুষ্ঠিত ২০১১ এসিসি টুয়েন্টি২০ কাপ প্রতিযোগিতায়। উক্ত প্রতিযোগিতায় ওমান তৃতীয় স্থান অধিকার করে এবং ২০১২ আইসিসি বিশ্ব টুয়েন্টি২০ বাছাইপর্বএর যোগ্যতা লাভ করে। লালচেতা উক্ত প্রতিযোগিতায় ১২.০০ বোলিং গড়ে ৮টি উইকেট লাভ করে।
আফগানিস্তানের বিপক্ষে ৩.৩ ওভারে ১৩ রান দিয়ে ৪টি উইকেট লাভ করে। বিশ্ব টুয়েন্টি২০ বাছাইপর্বে ওমান তাদের সবগুলো খেলায় পরাজিত হয়ে গ্রুপ বি'র সর্বশেষ দল হিসাবে প্রতিযোগিতা সমাপ্ত করে। কিন্তু ১৫তম স্থান নির্ধারণী খেলায় ডেনমার্ককে পরাজিত করে।
আন্তর্জাতিক জীবন
টুয়েন্টি২০ আন্তর্জাতিক ক্রিকেটে লালচেতা অভিষেক করে ২০১৫ সালের ২১ নভেম্বর হংকং এর বিপক্ষে। ২০১৬ আইসিসি বিশ্ব ক্রিকেট লীগ পঞ্চম বিভাগ খেলার জন্য সুলতান আহমেদ এর পরিবর্তে লালচেতাকে ওমান জাতীয় ক্রিকেট দলএর অধিনায়ক নির্বাচন করা হয়।
সুপার থার্টি (চলচ্চিত্র)
সুপার ৩০ হচ্ছে ২০১৯ সালের ১২ জুলাই তারিখে মুক্তিপ্রাপ্ত ভারতীয় জীবনীমূলক চলচ্চিত্র, যেটি সহ-প্রযোজনা এবং পরিচালনা করেছেন বিকাস বেহল। এই চলচ্চিত্রটি ভারতীয় গণিতবিদ আনন্দ কুমার এবং তার শিক্ষামূলক প্রোগ্রাম সুপার ৩০-এর উপর ভিত্তি করে নির্মিত। এই চলচ্চিত্রের প্রধান চরিত্রে হৃতিক রোশন কুমারের চরিত্রে অভিনয় করেছেন, তার সাথে মূল ভুমিকায় অভিনয় করেছেন অভিষিক্ত ম্রুনাল ঠাকুর। এই চলচ্চিত্রের প্রধান চিত্রায়ন ২০১৮ সালের ফেব্রুয়ারি মাসে শুরু হয়।
তোমা ল্যমার
তোমা ল্যমার (জন্ম: ১২ নভেম্বর ১৯৯৫) হলেন একজন ফরাসি পেশাদার ফুটবলার, যিনি লীগ ১ ক্লাব মোনাকো এবং ফ্রান্স জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি তার বহুমুখতা, দুই উইংয়ে খেলার যোগ্যতা এবং সেন্টার ভালো ফলাফলের প্রদর্শনের জন্য অধিক পরিচিত। অন্যদিকে, তার ড্রিবলিং এবং পাস দেওয়ার দক্ষতাও অসাধারণ।
২০১৩ সালে, কঁনের হয়ে খেলার মাধ্যমে তিনি তার পেশাদার ক্যারিয়ার শুরু করেন। অতঃপর ২০১৫ সালে, ৩.৪ মিলিয়ন ইউরোর বিনিময়ে লীগ ১ ক্লাব মোনাকোয় যোগদান করেন।
তিনি ফ্রান্সের অনূর্ধ্ব-১৭ হয়ে অনূর্ধ্ব-২১ পর্যন্ত প্রত্যেক পর্যায়ে ফ্রান্সের প্রতিনিধিত্ব করেন এবং ২০১৬ সালে আইভরি কোস্ট জাতীয় দলের বিরুদ্ধে এক ম্যাচে ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
কম্পিউটার প্রকৌশল
কম্পিউটার প্রকৌশল (Computer Engineering: সংক্ষিপ্তরূপ: CoE or CpE) একটি এমন একটি ফলিতবিদ্যা যাতে তড়িৎ প্রকৌশল ও কম্পিউটার বিজ্ঞানের উপাদানগুলো সু-সমন্বয় রয়েছে। কম্পিউটার প্রকৌশলীদের ইলেকট্রনিক্স প্রকৌশল সফটওয়ার ডিজাইন ও হার্ডওয়ার-সফটওয়ার একত্রীকরণ প্রভৃতি ক্ষেত্রে বিশেষ শিক্ষা ও দক্ষতা আছে। কম্পিউটার প্রকৌশলী কম্পিউটিং এর মাইক্রোপ্রসেসর, পার্সোনাল কম্পিউটার, এবং সুপারকম্পিউটার ডিজাইন থেকে শুরু করে সার্কিট ডিজাইন সহ বিভিন্ন ক্ষেত্রে অবদান রাখেন। এই প্রকৌশলবিদ্যা ডিভাইস ও যন্ত্রে বিভিন্ন এমবেডেড সিস্টেমকে ( উদাহরণস্বরুপ, কিছু এমবেডেড কম্পিউটার সিস্টেম মোটরযানের বিভিন্ন অংশ নিয়ন্ত্রণ ও পর্যবেক্ষণে ব্যবহৃত হয়) ব্যবহারে ভূমিকা রাখে। কম্পিউটার প্রকৌশলীর সাধারণ কার্যাবলীর মধ্যে রয়েছে সাধারণ ও বিশেষ কম্পিউটারের জন্য সফটওয়ার তৈরি করা, এমবেডেড মাইক্রোকন্ট্রোলারের জন্য ফার্মওয়ার লিখা, বিভিন্ন ভিএলএসআই চিপ ডিজাইন, বিভিন্ন এনালগ সেন্সর ডিজাইন, বিভিন্ন সার্কিট বোর্ড ডিজাইন এবং অপারেটিং সিস্টেম ডিজাইন প্রভৃতি। কম্পিউটার প্রকৌশলীরা রোবোটিক্স গবেষণার জন্য উপযুক্ত, যা বিভিন্ন তড়িৎ সিস্টেম যেমন মোটর, যোগাযোগব্যবস্থা, সেন্সর প্রভৃতি নিয়ন্ত্রণে ডিজিটাল সিস্টেমের উপর পুরোপুরি নির্ভরশীল।
ইতিহাস
১৯৭২ সালে যুক্তরাষ্ট্রের কেস ওয়েস্টার্ন রিজার্ভ বিশ্ববিদ্যালয় প্রথম কম্পিউটার প্রকৌশল ডিগ্রি চালু করে। ২০০৪ সালের অক্টোবর অনুসারে, যুক্তরাষ্ট্রে প্রায় ১৭০টি এবিইটি স্বীকৃত কম্পিউটার প্রকৌশল কর্মসূচি রয়েছে। ইউরোপে কম্পিউটার প্রকৌশল প্রতিষ্ঠানগুলোর স্বীকৃতি প্রদান করে বিভিন্ন সংস্থা যেগুলো ইকিউএএনআইই এর অংশ হিসেবে কাজ করে। প্রকৌশলীদের পেশার জন্য প্রয়োজনীয় শর্তাবলী বৃদ্ধির কারণে, যারা একই সাথে হার্ডওয়্যার, সফটওয়্যার, ফার্মওয়্যার ডিজাইন এবং কম্পিউটার প্রযুক্তির সব ধরনের কাজ পরিচালনা করতে পারে, তাদের জন্য বিশ্বের কিছু প্রতিষ্ঠান স্নাতক ডিগ্রী প্রদান করে থাকে। কম্পিউটার প্রকৌশল এবং তড়িৎ প্রকৌশল উভয় কর্মসূচির পাঠ্যক্রমেই অ্যানালগ এবং ডিজিটাল সার্কিট ডিজাইন রয়েছে। অধিকাংশ প্রকৌশলের নিয়ম অনুসারে, কম্পিউটার প্রকৌশলীদের জন্য সামান্য গণিত এবং বিজ্ঞানের জ্ঞান থাকা আবশ্যক।
কাজ
কম্পিউটার প্রকৌশলে দুইটি প্রধান বিভাগ রয়েছে: সফটওয়্যার এবং হার্ডওয়্যার।
কম্পিউটার সফটওয়্যার প্রকৌশল
কম্পিউটার সফটওয়্যার প্রকৌশলীরা সফটওয়্যার ডেভলপ, ডিজাইন এবং পরীক্ষার কাজ করেন। কিছু সফটওয়্যার প্রকৌশলী বিভিন্ন কোম্পানির জন্য কম্পিউটার প্রোগ্রাম ডিজাইন, নির্মাণ এবং রক্ষণাবেক্ষণের কাজ করেন। আবার কেউ নেটওয়ার্ক স্থাপনের কাজ করেন, উদাহরণস্বরূপ, "ইন্ট্রানেট"।
শিক্ষায়তনিক বিদ্যা হিসেবে কম্পিউটার প্রকৌশল
কম্পিউটার প্রকৌশল সর্বপ্রথম শিক্ষায়তনিক বিদ্যা হিসেবে ১৯৭১ সালে মার্কিন যুক্তরাষ্ট্রের কেস ওয়েস্টার্ন রিজার্ভ ইউনিভার্সিটিতে পড়ানো শুরু হয়; অক্টোবর ২০০৪ পর্যন্ত যুক্তরাষ্ট্রের প্রায় ১৭০টি অনুমোদিত প্রতিষ্ঠান এই বিভাগ পড়ানো হচ্ছে।
চাকরির বাজারে বিভিন্ন প্রতিষ্ঠানে ব্যবহৃত কম্পিউটার সিস্টেম ডিজাইন ও ব্যবস্থাপনা করতে পারার যোগ্যতাসম্পন্ন প্রকৌশলীর চাহিদা বৃদ্ধির ফলে বিভিন্ন ইনস্টিটিউশন কম্পিউটার প্রকৌশল নামে ব্যাচেলর ডিগ্রি প্রদান করছে। কম্পিউটার প্রকৌশল এবং ইলেকট্রনিক প্রকৌশল উভয় বিভাগেই তাদের কারিকুলামে এনালগ ও ডিজিটাল সার্কিট ডিজাইন অন্তর্ভুক্ত রয়েছে। অন্যান্য সকল প্রকৌশলবিদ্যার মত গণিতে শক্ত ভিত্তি থাকা যেকোন কম্পিউটার প্রকৌশলীর জন্য অপরিহার্য।
আইইইই/এসিএম যৌথভাবে কারিকুলাম গাইডলাইনস ফর আন্ডারগ্রাজুয়েট ডিগ্রি প্রোগ্রামস ইন কম্পিউটার ইঞ্জিনিয়ারিং নামে একটি সহায়িকা প্রণয়ন করেছে যাতে কম্পিউটার প্রকৌশলের মূল ক্ষেত্র বর্ণনা করা হয়েছে এভাবেঃ
কম্পিউটার প্রকৌশলের অন্তর্ভুক্ত বিষয়ের কোন সীমা নেই। উপর্যুক্ত বিষয় ছাড়াও প্রকৌশলের অন্তর্ভুক্ত যে কোন বিষয় এতে যুক্ত করা যায়।
গাঞ্জা
ডান|থাম্ব| স্পেনের [[সেভিল|সেভিলে গ্রাফিতিতে গাঞ্জা শব্দটি লেখা]] গাঞ্জা গাঁজার প্রাচীনতম এবং সর্বাধিক ব্যবহৃত প্রতিশব্দগুলির মধ্যে একটি। ইংরেজিতে এর ব্যবহার ১৬৮৯ সালের আগে হয়েছে।
ব্যুৎপত্তি
গাঁজা (হিন্দি/উর্দু:গাঞ্জা ,(गांजा )) থেকে ধার করা,, IPA: [ɡaːɲd͡ʒaː]), গাঁজার একটি নাম, যা সংস্কৃত  থেকে উদ্ভূত হয়েছে, যা "ক্যানাবিস স্যাটিভা থেকে শক্তিশালী একটি প্রস্তুতি" উল্লেখ করে।    ১৮৫৬ সালের প্রথম দিকে ইউরোপে এই শব্দটি ব্যবহার করা হয়েছিল, যখন ব্রিটিশরা "গাঁজা" বাণিজ্যের উপর কর আরোপ করে।
একটি একাডেমিক সূত্র ১৮৪৫ সালে জ্যামাইকায় গাঞ্জা প্রবর্তনের তারিখের উল্লেখ রয়েছে। শব্দটি ১৯ শতকের শ্রমিকদের সাথে এসেছে যাদের বংশধররা এখন ইন্দো-জ্যামাইকান নামে পরিচিত।
গোঁসাইগাঁও
গোঁসাইগাঁও (গোঁসাইগাঁও; Gossaigaon) অসমের কোকড়াঝাড় জেলায় অবস্থিত একটি নগর।
ভৌগোলিক বিবরণ
গোঁসাইগাঁওয়ের স্থানাঙ্ক হচ্ছে. । সাগরপৃষ্ঠ থেকে এর উচ্চতা ৫০মিটার (১৬৪ফুট)।
জনসংখ্যা
২০১১ সনের জনগননা অনুযায়ী গোঁসাইগাঁওয়ের জনসংখ্যা ১৩,২৬৭ জন । যার ৫৩% পুরুষ ও ৪৭% মহিলা। মোট জনসংখ্যার ১৩% ছয় বছরের অনুর্ধর। গোঁসাইগাঁওয়ের গড় সাক্ষরতার হার ৭৬%। পুরুষ ও মহিলার সাক্ষরতার হার ক্রমে ৮২% ও ৬৮%।
যাতায়ত
গোঁসাইগাঁও রেলপথ ও ভারতীয় জাতীয় দ্বারা ভারতের বিভিন্ন প্রান্তের সহিত সংযুক্ত।
রাজনীতি
গোঁসাইগাঁও কোকরাঝাড় লোকসভা সমষ্টির অন্তর্ভুক্ত ।
৫৪৪
৫৪৪ গ্রেগরীয় বর্ষপঞ্জির একটি অধিবর্ষ।
সন্ত পলের গির্জা, মিউনিখ
সন্ত পলের গির্জা (St Paul বা Paulskirche) জার্মানির বাভারিয়া রাজ্যের মিউনিখের লুডভিগসভোরস্তাদ-ইসারভোরস্তাদের মধ্যে অবস্থিত একটি বৃহৎ ক্যাথলিক গির্জা। গির্জাটির নির্মান কাজ ১৮৯২ সালে শুরু হয় এবং ১৯০৬ সালে শেষ হয়। এর নকশা করেন অস্ট্রিয়ার স্থপতি জর্জ ভন হওবেরিসসার। এটিকে তিনি গোথিক পুনর্জাগরণ নকশার আদলে তৈরি করেন। এটি থেরেসিয়েনওয়েইসের উত্তর দিকে অবস্থিত।
স্থাপত্য
গির্জার বাইরের সজ্জার জন্য আন্সবাখ থেকে তৈরি চুনাপাথর ব্যবহার করা হয়েছে। অভ্যন্তরীণ সজ্জার জন্য উচ্চ বাভারিয়ার টাফ (চুনময় পাথর) ব্যবহার করা হয়েছে এবং নির্মাণ সামগ্রীর মধ্যে মূখ্য উপাদান ছিল ইট। গির্জাটির প্রধান মিনারের উচ্চতা, ফ্রাঙ্কফুর্ট ক্যাথিড্রালের মিনার ের মতো করে এটি তৈরি করা হয়েছে। পশ্চিম দিকে দুটি মিনার অবস্থিত। এদের প্রত্যেকের উচ্চতা মিটার। পশ্চিম দিকের প্রধান প্রবেশদ্বারের উপরে একটি বড় গোলাপী জানালা দ্বারা গির্জাটিকে সজ্জিত করা হয়েছে।
ইতিহাস
দ্বিতীয় বিশ্বযুদ্ধের সময়, ১৯৪৪ সালের ডিসেম্বরে, বোমা হামলার কারণে গির্জাটি ভয়াবহ ক্ষতির সম্মুখীন হয়। গুরুত্বপূর্ণ কিছু উপাদান চুরি হয়ে যায়। বিশেষ করে উঁচু বেদির উপাদানসমূহ।
১৯৬০ সালের ১৭ ডিসেম্বরে, কনভায়ার সি-১৩১ডি সামারিটান, মিউনিখ-রিম বিমানবন্দর থেকে উড্ডয়নের পর গির্জাটির বুরুজে আঘাত করে এবং ভূপাতিত হয়।
২০১৯ সালের ২৫ এপ্রিল, ইস্টারের সময় গির্জাটিতে একজন ব্যক্তি "আল্লাহু আকবর" বলে চিৎকার দিয়ে ওঠে, এতে গির্জায় অবস্থিত মানুষেরা ভয় পেয়ে দৌড়ে পালাতে চেষ্টা করে। পালানোর সময় ২৪ জন আহত হয়। পরে পুলিশ সোমালিয়া থেকে আগত ৩৬ বছর বয়সী এক ব্যক্তিকে আটক করে। অবশ্য তার কাছে কোন অস্ত্র বা বিস্ফোরক কিছুই পাওয়া যায় নি।
সৌদি আরবের পৌর নির্বাচন, ২০১৫
পটভূমি
সৌদি আরবে মিউনিসিপ্যাল কাউন্সিলের অর্ধেক আসন ২০০৫ এবং ২০১১ সালে শুধুমাত্র পুরুষদের জন্য নির্বাচন করা হয়। সৌদি আরবে মিউনিসিপ্যাল কাউন্সিলের "সামান্য ক্ষমতা" আছে, একটি নিরঙ্কুশ রাজতন্ত্র। সৌদি আরবের নারীরা ২০১১ সালের নির্বাচনে অংশগ্রহণের অধিকারের জন্য প্রচারণা করে, জেদ্দা,  রিয়াদ এবং দাম্মামে বেশ কয়েকজন নারী ভোটার হিসেবে নিবন্ধন করার চেষ্টা করেছিলেন।  ২০১১ সালের নির্বাচন হওয়ার কয়েক দিন আগে, বাদশাহ আবদুল্লাহ ঘোষণা করেছিলেন যে ২০১৫ সালের নির্বাচনে নারীরা ভোটার এবং প্রার্থী হিসেবে অংশগ্রহণ করতে পারবে।
২০১৫ পৌর নির্বাচনে, কাউন্সিলের আসনগুলির দুই-তৃতীয়াংশ পদে নির্বাচিত হয়েছিল, এবং মহিলাদের প্রার্থী এবং ভোটার হিসাবে অনুমতি দেওয়া হয়েছিল।
প্রস্তুতি
মদিনা এবং মক্কায় ১৬ আগস্ট ২০১৫ থেকে ভোটার নিবন্ধন শুরু হয় এবং ২২ আগস্ট অন্যত্র ২১ দিনের জন্য চলতে থাকে।
১৬ আগস্ট মদিনা ও মক্কায় দুজন নারী ভোটার নিবন্ধন করেন। বালাদি প্রচারাভিযানের হাতুন আল-ফাসি বলেছেন যে বালাদি ভোটার শিক্ষার জন্য প্রশিক্ষণ সেশনের আয়োজন করতে চেয়েছিলেন কিন্তু পৌর ও গ্রামীণ বিষয়ক মন্ত্রণালয় তাকে অবরুদ্ধ করেছিল।
প্রায় ১৩১,০০০ মহিলা এবং প্রায় ১.৩৫ মিলিয়ন পুরুষ ভোট দেওয়ার জন্য নিবন্ধিত।
পুরুষ প্রার্থী
সেখানে ৫,৯৩৮ জন পুরুষ প্রার্থী হিসাবে নিবন্ধিত ছিলেন।
মহিলা প্রার্থী
৯৭৮ জন মহিলা প্রার্থী হিসাবে নিবন্ধিত ছিলেন; তবে অনেককেই কর্তৃপক্ষ নিবন্ধন করতে বাধা দেয়। কোন কারণ দেওয়া হয়নি; যাইহোক, এটি লক্ষ করা গেছে যে তাদের মধ্যে কয়েকজন রাজ্যে নারীর অধিকার সম্প্রসারণের পক্ষে ছিলেন। ২০১৫ সালের আগস্ট পর্যন্ত ৩৬ বছর বয়সী হাইফা আল-হাবাবি একজন প্রার্থী ছিলেন। তিনি বলেছিলেন, "ব্যবস্থা পরিবর্তন করুন। পরিবর্তনই জীবন। সরকার আমাদের এই টুল দিয়েছে এবং আমি এটি ব্যবহার করতে চাই।" দুই নারী প্রার্থীকে অযোগ্য ঘোষণা করা হয়েছে। ২০১৫ সালের ডিসেম্বরে সংযুক্ত আরব আমিরাত থেকে সৌদি আরবে গাড়ি চালানোর পর দুই মাসের জন্য আটক থাকা লুজাইন আল-হাথলউলকে অযোগ্য ঘোষণা করা হয়েছিল; কাতিফের শিয়া মানবাধিকার কর্মী নাসিমা আল-সাদাহকেও অযোগ্য ঘোষণা করা হয়েছে।
যেহেতু সৌদি আরবে নারীরা তাদের সাথে সম্পর্কিত নয় এমন পুরুষদের সম্বোধন করার অনুমতি নেই, তাই নারী প্রার্থীরা শুধুমাত্র নারী ভোটারদের সাথে সরাসরি কথা বলতে পারেন। পুরুষদের প্রচার সভাগুলিতে, তাদের হয় পার্টিশনের আড়াল থেকে কথা বলতে হয়েছিল, বা তাদের পক্ষে একজন লোককে তাদের বক্তৃতা পড়তে হয়েছিল। অনেক মহিলা আরও বলেছেন যে তারা নির্বাচনী প্রচার চালানোর উচ্চ খরচ বহন করতে পারে না।
ফলাফল
নির্বাচনে ভোটার উপস্থিতি ৪৭% হিসাবে রিপোর্ট করা হয়েছে, ১৩২,০০০ মহিলা ভোটারের মধ্যে ৮২% নিবন্ধিত এবং ১.৩৫ মিলিয়ন পুরুষ ভোটারের মধ্যে ৪৪% নিবন্ধিত হিসাবে বিভক্ত।
১৩ ডিসেম্বর অ্যাসোসিয়েটেড প্রেসে প্রকাশিত ফলাফলে, ২০ জন মহিলা প্রার্থী প্রতিদ্বন্দ্বিতা করা প্রায় ২,১০০টি পৌরসভার আসনে নির্বাচিত হয়েছেন। সালমা বিনতে হিজাব আল-ওইবি নির্বাচনের ফলে সৌদি আরবে প্রথম নির্বাচিত মহিলা রাজনীতিবিদ হয়ে ওঠেন, যখন তিনি মক্কা প্রদেশের মাদ্রাকায় কাউন্সিলে একটি আসন জিতেছিলেন।
ভ্যানিভার বুশ
ভ্যানিভার বুশ (Vannevar Bush; আ-ধ্ব-ব: [ˌvæˈniː.vɚ]) (১১ই মার্চ, ১৮৯০ – ৩০শে জুন, ১৯৭৪) একজন মার্কিন প্রকৌশলী ও বিজ্ঞান প্রশাসক। তিনি অ্যানালগ কম্পিউটার, পারমাণবিক বোমা ও মেমেক্স-এর জন্য বিখ্যাত। বুশ একজন প্রভাবশালী নীতিপ্রণেতা ছিলেন এবং দ্বিতীয় বিশ্বযুদ্ধ ও পরবর্তীকালে ঠান্ডা যুদ্ধ চলাকালে মার্কিন সামরিক-শিল্প কমপ্লেক্স ও বিজ্ঞানে সামরিক অনুদানের পক্ষাবলম্বী বুদ্ধিজীবী। তিনি জাতীয় নিরাপত্তা এবং অর্থনৈতিক মঙ্গলের জন্য বৈজ্ঞানিক গবেষণার গুরুত্বের উপর জোর দিয়েছিলেন এবং জাতীয় বিজ্ঞান ফাউন্ডেশন তৈরির আন্দোলনে গুরুত্বপূর্ন ভূমিকা পালন করেছিলেন।
জীবনী
ভ্যানিভার বুশ ১১ মার্চ ১৮৯০-এ ম্যাসাচুসেটসের এভারেটে জন্মগ্রহণ করেছিলেন, স্থানীয় ইউনিভার্সালিস্ট যাজক পেরি বুশ এবং তার স্ত্রী এমা লিনউডের তৃতীয় সন্তান এবং একমাত্র পুত্র। তাদের পরিবার ১৮৯২ সালে চেলসি, ম্যাসাচুসেটসে চলে আসে এবং বুশ ১৯০৯ সালে চেলসি হাই স্কুল থেকে স্নাতক হন।
ধর্মপুর ইউনিয়ন, বিরল
ধর্মপুর ইউনিয়ন বাংলাদেশের রংপুর বিভাগের দিনাজপুর জেলার বিরল উপজেলার অন্তর্গত একটি ইউনিয়ন পরিষদ। এটি ১০৯.৪০ কিমি২ (৪২.২৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,২৬১ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২৪টি।
লিশিপা উপজাতি
লিশিপা হল উত্তর-পূর্ব ভারতের সীমান্তবর্তী রাজ্য অরুণাচল প্রদেশের অন্তর্ভুক্ত একটি উপজাতি গোষ্ঠী। এরা সাধারণত অরুণাচলের পশ্চিম কামেং জেলার বিস্তৃত দিরাং উপত্যকা অঞ্চলে বসবাস করে। এরা জাতিগতভাবে চুগপা এবং মনপা উভয়ের সাথে সম্পর্কিত এবং তারা আনুষ্ঠানিকভাবে মনপা উপজাতি হিসাবে শ্রেণীবদ্ধ। কিন্তু এদের কথিত ভাষার উৎস পরীক্ষা করতে গিয়ে দেখা গেছে যে অরুণাচলের অন্যান্য বেশ কিছু ঐতিহ্যশালী জনজাতি যেমন শেরডুকপেন, সুলুং এবং বুগুন ইত্যাদি জনজাতির সাথে এদের অনেক ভাষাগত মিল বর্তমান। এই ভাষাগত বৈশিষ্ট্য এদের মনপাদের থেকে আলাদা এক স্বতন্ত্র পরিচয় প্রদান করেছে। লিশিপারা অরুণাচল প্রদেশের এক গুরুত্বপূর্ণ উপজাতি গোষ্ঠী।
প্রচলিত তথ্য অনুযায়ী তিব্বত থেকে প্রথমদিকে যেসকল অভিবাসীরা সীমান্ত পেরিয়ে ভারতের অরুণাচল প্রদেশে এসে বসতি স্থাপন করেছিল লিশিপারা তাদেরই বংশধর। উপজাতি হিসাবে অরুণাচলের অধিবাসী মনপা উপজাতিদের তুলনায় এদের সামাজিক মর্যাদা কম। লিশিপারা পাথর এবং কাঠ দিয়ে তাদের বাড়ি তৈরী করে। তাদের বড়ির মেঝে তৈরি হয় কাঠের তক্তা দিয়ে। তারা বাঁশের ছাউনি দিয়ে বাড়ির ছাদ তৈরী করে। মনপাদের ন্যায় লিশিপা উপজাতির লোকেরাও মূলত তিব্বতি বৌদ্ধধর্ম অনুসরণ করে।
স্থানীয় অন্যান্য জনগোষ্ঠীর ভাষার সাথে লিশিপাদের ভাষাকেও একই শ্রেণিতে অন্তর্ভুক্ত করা হয়েছে। এই বিশেষ শ্রেণীভুক্ত ভাষার নাম খো-বওয়া। এই ভাষায় তিব্বতীয় ভাষার প্রভাব ও সাথে সাথে বর্মী ভাষার প্রভাবও লক্ষ্য করা যায়। তাই মনে করা হয় এটি সম্ভবত তিব্বত-বর্মা ভাষার অপভ্রংশ থেকে সৃষ্ট।
চীনের জাতীয় মহাকাশ প্রশাসন
ইতিহাস
১৯৯৩ সালে চীনের বায়বাকাশ শিল্প মন্ত্রণালয়টিকে চীনের জাতীয় মহাকাশ প্রশাসন ও চীনের বায়বাকাশ বিজ্ঞান ও প্রযুক্তি প্রতিষ্ঠান--- এই দুইটি অংশে ভেঙে দেওয়া হয়। প্রথমোক্তটির দায়িত্ব ছিল নীতিমালা প্রণয়ন এবং শেষোক্তটিকে নীতি বাস্তবায়নের দায়িত্ব দেওয়া হয়েছিল। তবে বাস্তবপক্ষে দুইটি সংস্থা একত্রে একটি বৃহৎ সংস্থা হিসেবেই কাজ করত এবং এদের কর্মচারীবৃন্দ ও ব্যবস্থাপনা বিভাগ একই সাথে দুই সংস্থাতেই কাজ করত।
১৯৯৮ সালে একটি বিশাল পুনর্গঠন প্রক্রিয়ার অংশ হিসেবে চীনের বায়বাকাশ বিজ্ঞান ও প্রযুক্তি প্রতিষ্ঠানকে অনেকগুলি ক্ষুদ্রতর রাষ্ট্রীয় মালিকানাধীন ব্যবসা প্রতিষ্ঠানে বিচ্ছিন্ন করে দেওয়া হয়। আপাতদৃষ্টিতে পশ্চিমা দেশগুলির প্রতিরক্ষা শিল্পখাতের আদলে এই ব্যবস্থাটির প্রবর্তন করা হয়েছিল।
কার্যাবলি
চীনের জাতীয় মহাকাশ প্রশাসনের মূল দায়িত্বগুলি নিম্নরূপ: মহাকাশ খাতে বিভিন্ন সংস্থা এবং আন্তঃসরকারী বৈজ্ঞানিক ও কারিগরি বিনিময়ের ক্ষেত্রে সরকারী চুক্তিগুলি সম্পাদন করা; চীনের জাতীয় মহাকাশ নীতিমালার প্রয়োগ; এবং চীনের জাতীয় মহাকাশ বিজ্ঞান, প্রযুক্তি ও শিল্পের ব্যবস্থাপনা।
এ পর্যন্ত চীন ব্রাজিল, চিলি, ফ্রান্স, জার্মানি, ভারত, ইতালি, পাকিস্তান, রাশিয়া, ইউক্রেন, যুক্তরাজ্য ও মার্কিন যুক্তরাষ্ট্রসহ আরও কিছু দেশের সাথে সরকারী মহাকাশ সহযোগিতামূলক চুক্তিতে স্বাক্ষর করেছে। দ্বিপাক্ষিক ও বহুপাক্ষিক প্রযুক্তি বিনিময় ও সহযোগিতার ক্ষেত্রে এটি তাৎপর্যপূর্ণ সাফল্য অর্জন করেছে বলে দাবী করেছে।
গণপ্রজাতন্ত্রী চীনের রাষ্ট্রীয় পরিষদ চীনের জাতীয় মহাকাশ প্রশাসনের প্রশাসকদেরকে কাজে নিয়োগ দান করে থাকে।
চীনা মহাকাশচারীগণ (টাইকোনট)
২০১৩ সালের তথ্য অনুযায়ী নিম্নোক্ত ১১ জন চীনা ব্যক্তি মহাকাশে ভ্রমণ করেন।
বিভাগ
চীনের জাতীয় মহাকাশ প্রশাসন চারটি বিভাগে বিভক্ত:
চীনের জাতীয় মহাকাশ প্রশাসনের পরিচয়জ্ঞাপক শব্দ-প্রতীক বা "লোগো"-র নকশা চীনের বায়বাকাশ বিজ্ঞান ও প্রযুক্তি প্রতিষ্ঠানের লোগো-র অনুরূপ। প্রতীকের মধ্যভাগে অবস্থিত তীরটি চীনা অক্ষর 人 (রেন)-এর মতো দেখতে, যার অর্থ মানুষ বা জনগণ। এটি দ্বারা বোঝানো হয়েছে যে মানুষেরা সমস্ত মহাকাশ অভিযাত্রার কেন্দ্রবিন্দুতে অবস্থিত। তিনটি সমকেন্দ্রিক উপবৃত্ত দ্বারা তিন ধরনের মুক্তিবেগ-কে নির্দেশ করা হয়েছে (একটি টেকসই কক্ষপথে পৌঁছানোর জন্য, একটি পৃথিবী ব্যবস্থা থেকে মুক্তির জন্য এবং তৃতীয়টি সৌর জগৎ থেকে মুক্তির জন্য ন্যূনতম বেগ)। এই তিনটি হল মহাকাশ অভিযাত্রার একেকটি গুরুত্বপূর্ণ ধাপ। দ্বিতীয় উপবৃত্তটিকে মোটা রেখায় আঁকা হয়েছে, যার অর্থ চীন মহাকাশ যাত্রার প্রথম ধাপটি অতিক্রম করেছে এবং দ্বিতীয় ধাপে বিরাজ করছে (সৌর জগতের ভেতরে)। যে 人 অক্ষরটি তিনটি বলয়ের উপরে অবস্থিত, সেটি মানবজাতির মুক্তি ও অভিযাত্রার সামর্থ্যের প্রতীক। জলপাই গাছের ডালগুলি দিয়ে চীনের মহাকাশ অভিযানের শান্তিকামী প্রকৃতিকে নির্দেশ করা হয়েছে।
কলম্বো জেলা
কলম্বো জেলা (කොළඹ දිස්ත්‍රික්කය; கொழும்பு மாவட்டம்) শ্রীলঙ্কার ২৫টি জেলার মধ্যে একটি এবং এটি দেশের দ্বিতীয় স্তরের প্রশাসনিক বিভাগ। জেলাটি শ্রীলঙ্কার কেন্দ্রীয় সরকারের নিযুক্ত একজন জেলা সচিব (পূর্বে সরকারী এজেন্ট হিসাবে পরিচিত ছিল) এর নেতৃত্বে একটি জেলা সচিবালয় দ্বারা পরিচালিত হয়। জেলার রাজধানী কলম্বো শহর। কলম্বো জেলাটি ২০১৬ সালে সরকারী রেকর্ড অনুযায়ী, শ্রীলঙ্কার সবকটি জেলার মধ্যে এই জেলার গড় আয় সর্বোচ্চ।
নামকরণ
১৫০৫ সালে পর্তুগিজরা প্রথম 'কলম্বো' নামটি চালু করে, মনে করা হয় যে এটি ধ্রুপদী সিংহলি ভাষায় (කොලොන් තොට) কলোন থোটা থেকে উদ্ভূত, যার অর্থ "কেলানি নদীর উপর বন্দর"। আরেকটি বিশ্বাস হল যে নামটি সিংহল নাম থেকে উদ্ভূত (කොල-අඹ-තොට) কোলা-আম্বা-থোটা যার অর্থ আমের বন্দর। এটি রবার্ট নক্সের দ্বীপের বর্ণিত ইতিহাসের সাথে মিলে যায়। যখন তিনি ক্যান্ডিতে বন্দী ছিলেন তিনি লিখেছেন যে, "পশ্চিমে, কলম্বো শহর, যাকে একটি বৃক্ষ থেকে তথাকথিত স্থানীয়রা আম্বো বলে ডাকে, (যা আম-ফল বহন করে) সেই জায়গায় বেড়ে উঠছে; কিন্তু এটা কখনো খালি ফল নয়, কেবল পাতা, যা তাদের ভাষায় কোলা। তারপর তারা কলম্বাসের সম্মানে খ্রীষ্টানরা কলম্বো রাখে।
ভূগোল
কলম্বো জেলা শ্রীলঙ্কার দক্ষিণ-পশ্চিমে অবস্থিত   এলাকা নিয়ে।
প্রশাসনিক ইউনিট
কলম্বো জেলাকে ১৩টি ডিভিশনাল সেক্রেটারি ডিভিশনে (ডিএস ডিভিশন) বিভক্ত করা হয়েছে, প্রতিটির নেতৃত্বে একজন ডিভিশনাল সেক্রেটারি (আগে সহকারী সরকারি এজেন্ট হিসাবে পরিচিত ছিল)। ডিএস বিভাগগুলিকে আরও ৫৬৬টি গ্রাম নীলাধারী বিভাগে (জিএন বিভাগ) উপ-বিভক্ত করা হয়েছে।
শহর এবং নগর
২০১২ সালে কলম্বো জেলার জনসংখ্যা ছিল ২,৩০৯,৮০৯। এখানে শ্রীলঙ্কায় সর্বাধিক জনসংখ্যা এবং জনসংখ্যার ঘনত্ব রয়েছে। সংখ্যাগরিষ্ঠ জনসংখ্যা সিংহলি, সংখ্যালঘু শ্রীলঙ্কান মুর এবং শ্রীলঙ্কান তামিল জনজাতি।
ডিপিএল তাপবিদ্যুৎ কেন্দ্র
ডিপিএল তাপবিদ্যুৎ কেন্দ্র হল ভারতীয় অঙ্গরাজ্য পশ্চিমবঙ্গের পশ্চিম বর্ধমান জেলার কয়লা-ভিত্তিক তাপবিদ্যুৎ কেন্দ্র, যার তাপবিদ্যুৎ উৎপাদন কার্যক্রম ১৯৬০ সালে শুরু হয়েছিল। তাপবিদ্যুৎ কেন্দ্রটি দুর্গাপুর স্টেশন রোডের পশ্চিম পাশে অবস্থিত, এবং পশ্চিম বর্ধমান জেলার ৪ টি কয়লা-ভিত্তিক বিদ্যুৎ কেন্দ্রের মধ্য একটি।
এই বিদ্যুৎ কেন্দ্রের নির্মাণ কাজ ১৯৫০-এর দশকে আরাম্ভ হয়। বিদ্যুৎ উৎপাদন ১৯৬০ সাল থেকে শুরু হয়েছিল। এই তাপবিদ্যুৎ কেন্দ্রটি দুটি কয়লা-ভিত্তিক বিদ্যুৎ উৎপাদন ইউনিট দ্বারা গ্রাহকদের বিদ্যুৎ সরবরাহ করে। বর্তমানে কেন্দ্রের বিদ্যুৎ উৎপাদন ক্ষমতা ৫৫০ মেগাওয়াট। এটি তাপ পুনরুদ্ধার বাষ্প জেনারেটরের (এইচআরএসজি) সাথে যুক্ত দুটি দহন টার্বাইন ব্যবহার করে বিদ্যুৎ উৎপাদনে নিয়োজিত, যা একটি বাষ্প টার্বাইনকে শক্তি প্রদান করে। বিদ্যুৎ উৎপাদন সুবিধাটি দুর্গাপুর প্রজেক্টস লিমিটেডের (ডিপিএল) মালিকানাধীন, এবং উক্ত সংস্থার দ্বারা পরিচালিত হয়।
দুর্গাপুর প্রোজেক্টস লিমিটেডের ১০০% মালিকানা ২০১৯ সালের ১লা জানুয়ারি পশ্চিমবঙ্গ বিদ্যুৎ উন্নয়ন নিগমের হাতে তুলে দেওয়া হয়েছিল। বর্তমানে ডিপিএল নিগমের সহযোগী বিদ্যুৎ উৎপাদক সংস্থা হিসেবে কাজ করে।
প্রেক্ষাপট
পশ্চিমবঙ্গ সরকার ভারতের স্বাধীনতার পরে রাজ্যে নতুন শহর ও শিল্পনগরী হিসাবে দুর্গাপুর শহরকে গড়ে তুলে ছিল। দুর্গাপুর ও লাগোয়া এলাকায় বৃহৎ, ক্ষুদ্র ও মাঝারি শিল্পের জন্য বিদ্যুৎ চাহিদা বড়তে থাকে। রাজ্য সরকার প্রয়োজনীয় বিদ্যুৎ উৎপাদন ও সরবরাহের উদ্দেশ্যে ডিপিএল তাপবিদ্যুৎ কেন্দ্র গড়ে তুলে ছিল।
১৯৬০–২০০৮: পুরাতন বিদ্যুৎ উৎপাদন ইউনিট
বিদ্যুৎ কেন্দ্রের দুটি ইউনিটের নির্মাণ কাজ ১৯৫০-এর দশকে শুরু হয়েছিল। ইউনিট দুটি ১৯৬০ সালে চালু হয়, যাদের প্রতিটির ৩০ মেগাওয়াট বিদ্যুৎ উৎপাদনের সক্ষমতা ছিল। ৭৭ মেগাওয়াট ক্ষমতা সম্পন্ন আরও দু’টি ইউনিট ১৯৬৪ সালে চালু করা হয়েছিল। দু’বছর পরে ১৯৬৬ সালে পঞ্চম ইউনিটটি বিদ্যুৎ উৎপাদন শুরু করেছিল। পঞ্চম ইউনিটের বিদ্যুৎ উৎপাদন ক্ষমতাও ৭৭ মেগাওয়াট ছিল। ষষ্ঠ ইউনিটটি এক দশকের বেশি সময় পরে ১৯৮৭ সালে গড়ে উঠেছিল। এই ইউনিটের বিদ্যুৎ উৎপাদনের সক্ষমতা ১১০ মেগাওয়াট ছিল।
২০০৮–বর্তমান: নতুন বিদ্যুৎ উৎপাদন ইউনিট
বিদ্যুৎ কেন্দ্রে দুটি নতুন বা উন্নত প্রযুক্তির বিদ্যুৎ উৎপাদন ইউনিট চালু রয়েছে। চৈনিক সংস্থা "ডং ফ্যাং ইলেকট্রিক্যাল কর্পোরেশন" সহযোগিতায় সপ্তম ইউনিটটি গড়ে তুলা হয়েছিল, যার বিদ্যুৎ উৎপাদনের সক্ষমতা ৩০০ মেগাওয়াট। নির্মাণে প্রায় ১,৩৫০ কোটি টাকা খরচ হয়েছিল। রাজ্যের তৎকালীন বিদ্যুৎমন্ত্রী মৃণাল বন্দ্যোপাধ্যায় ২০০৮ সালের ৩১শে মার্চ সপ্তম ইউনিটের উদ্বোধন করেছিলেন। সপ্তম ইউনিটটি ২০০৮ সালের মে মাসে বিদ্যুৎ উৎপাদন শুরু করেছিল। সপ্তম ইউনিটের টার্বাইনের ‘পিজি টেস্ট’ চলাকালীন ২০১০ সালের ৩০শে মে আচমকা আগুন ধরে যায়। তৎকালীন শিল্পমন্ত্রী নিরুপম সেনের উদ্যোগে জাহাজ ভাড়া করে টার্বো জেনারেটর মেরামতের জন্য চিনে পাঠানো হয়। মেরামতির জন্য প্রায় ২১ কোটি টাকা খরচ হয়েছিল। ডিপিএল  জানিয়েছিল, যে ইউনিটটি দীর্ঘদিন বন্ধ থাকার কারণে সব মিলিয়ে প্রায় ১০০ কোটি টাকারও বেশি লোকসান হয়েছিল।
অষ্টম ইউনিটের নির্মাণের দায়িত্বে "ভারত হেভি ইলেকট্রিক্যালস লিমিটেড" ছিল। পশ্চিমবঙ্গের মুখ্যমন্ত্রী মমতা বন্দ্যোপাধ্যায় ২০১৪ সালের জুলাই মাসে ২৫০ মেগাওয়াট বিদ্যুৎ উৎপাদনে সক্ষম অষ্টম ইউনিটটির উদ্বোধন করেছিলেন। কিন্তু প্রায় বছর পর্যন্ত নানা কারণে সেটির বাণিজ্যিক উৎপাদন শুরু করা সম্ভব হয়েছিল না। অষ্টম ইউনিটের বাণিজ্যিক উৎপাদন ২০১৫ সালে শুরু হয়েছিল।
ইউনিটসমূহ
তাপবিদ্যুৎ কেন্দ্রের ইউনিটগুলির তথ্যসমূহ একটি ছকের আকারে প্রদান করা হয়েছে।
৫৪৫
৫৪৫ গ্রেগরীয় বর্ষপঞ্জির একটি সাধারণ বছর।
আল্লাহুম্মা
আল্লাহুম্মা (ٱللَّٰهُمَّ) হচ্ছে আল্লাহর একটি সম্ভোধন ও একেশ্বরের আরবি ও ইসলামি নাম। এটি "ও আল্লাহ" হিসাবে অনূদিত হয় এবং এটিকে "হে আল্লাহ" এর সমতুল্য হিসেবে দেখা হয়। কিছু ব্যাকরণবিদ (যেমন- সিবাওয়েহ) যুক্তি দেখান যে এটি يا الله أمّنا بخير (ইয়া আলাহুম্মানা বি-খায়ের) (এর অর্থ হচ্ছে- হে আল্লাহ, আমাদেরকে কল্যাণের পথে পরিচালিত করুন)। অন্যরা কোন ব্যাখ্যা ছাড়াই যুক্তি দেখিয়েছেন যে, অন্তে যুক্ত প্রত্যয় مَّ (-mma), ইয়া (ও) এর স্থান দখল করে। মুসলিম পণ্ডিত ইবনে আশুর তাঁর সূরা আল ইমরানের ব্যাখ্যায় পরামর্শ দিয়েছেন যে, আলাহুম্মা শব্দটি হিব্রু বা কাহতানি উৎপত্তি থেকে এসেছে। পণ্ডিতেরা ধারণা করেছেন যে, এই শব্দটি হিব্রু বাইবেলে ব্যবহৃত ঐশ্বরিক নাম এলোহিম থেকে উদ্ভূত।
বেতমারী ঘুঘুরাকান্দি ইউনিয়ন
বেতমারী ঘুঘুরাকান্দি ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।
প্রশাসনিক এলাকা
গ্রামেরসংখ্যা– ৪টি। গ্রাম সমূহ–
আয়তন ও জনসংখ্যা
আয়তন– ১৭.২০ (বর্গকিঃমিঃ)। জনসংখ্যা- ২৫০০০জন। (২০১১সালের আদমশুমারি অনুযায়ী)
শিক্ষা
শিক্ষার হার: ৭০%। (২০০১ এর শিক্ষাজরীপ অনুযায়ী)
শিক্ষা প্রতিষ্ঠান
আন্দামান দ্বীপপুঞ্জ
আন্দামান দ্বীপপুঞ্জ, পশ্চিমে ভারত, এবং উত্তর ও পূর্বে মিয়ানমার কে রেখে বঙ্গোপসাগরে মধ্যে দ্বীপপুঞ্জ গঠন করেছে। বেশিরভাগ দ্বীপগুলি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জের অংশ, এই দ্বীপপুঞ্জর উত্তরে কোকো দ্বীপপুঞ্জ সহ অল্প সংখ্যক দ্বীপ মিয়ানমারের অন্তর্ভুক্ত।
আন্দামান দ্বীপপুঞ্জে বসবাস করে আন্দামানী জনজাতি, এদের মধ্যে জারোয়া এবং সেন্টিনেলী উপজাতি সহ বেশ কয়েকটি উপজাতি রয়েছে। এগুলির মধ্যে কিছু দ্বীপ অনুমতি সাপেক্ষে ভ্রমণ করা যায়, উত্তর সেন্টিনেল দ্বীপ সহ অন্যান্য কিছু দ্বীপে প্রবেশ আইনত নিষিদ্ধ। সেন্টিনেলীরা সাধারণত ভ্রমণার্থীদের প্রতি শত্রুতাপূর্ণ এবং অন্য যে কোনও মানুষের সাথে এদের খুব কম যোগাযোগ আছে। সরকার তাদের গোপনীয়তার অধিকার রক্ষা করে।
ব্যুৎপত্তি
আন্দামান নামের উৎসটি বিতর্কিত এবং এই সম্বন্ধে ভালো জানা যায়না।
ত্রয়োদশ শতাব্দীতে, আন্দামানের নাম, চীনা ভাষায় ঝাও রুগুয়া লিখিত ঝু ফান ঝি বইটিতে বলা হয়েছিল  ইয়েন-টু মান (晏陀蠻)। কান্ট্রিস ইন দ্য সী'' বইয়ের ৩৮তম অধ্যায়ে, ঝাও রুগুয়া লিখেছেন যে, লামব্রি (সুমাত্রা) থেকে সিলোন (শ্রীলঙ্কা) যাওয়ার সময়, প্রতিকূল বাতাসের ধাক্কায় জাহাজগুলি আন্দামান দ্বীপপুঞ্জের দিকে প্রবাহিত হয়ে গিয়েছিল। ১৫ তম শতাব্দীতে, উ বেই ঝিয়ের ঝেং হির ভ্রমণের সময়, মাও কুন মানচিত্রে আন্দামানকে নথিবদ্ধ করা হয়েছিল "আন-দে-ম্যান পর্বত" (安得蛮山) হিসাবে।
আদি বাসিন্দারা
প্রাচীনতম প্রমাণিত প্রত্নতাত্ত্বিক দলিলগুলি প্রায় ২,২০০ বছর পূর্বেকার; তবে, বংশাণুবিজ্ঞান, সাংস্কৃতিক এবং বিচ্ছিন্নতা সমীক্ষা থেকে মনে হয়েছে যে দ্বীপপুঞ্জগুলিতে হয়তো মধ্য প্রস্তরযুগের প্রথমদিকে বসতি ছিল। সেই সময় থেকে আদিবাসী আন্দামানী জনজাতির লোকেরা আঠারো শতক পর্যন্ত যথেষ্ট বিচ্ছিন্নভাবে দ্বীপগুলিতে বাস করেছিল বলে মনে হয়।
চোল সাম্রাজ্য
প্রথম রাজেন্দ্র চোল (১০১৪ থেকে ১০৪২ খ্রিস্টাব্দ) আন্দামান এবং নিকোবর দ্বীপপুঞ্জের দখল নিয়েছিলেন।
ব্রিটিশ উপনিবেশ
১৭৮৯ সালে, বেঙ্গল প্রেসিডেন্সি বৃহৎ আন্দামানএর দক্ষিণ পূর্ব উপসাগরে, চাথাম দ্বীপে, একটি নৌ-ঘাঁটি এবং কয়েদি উপনিবেশ স্থাপন করেছিল। বসতিটি এখন পোর্ট ব্লেয়ার নামে পরিচিত (বোম্বাই মেরিন লেফটেন্যান্ট আর্কিবল্ড ব্লেয়ারের নামানুসারে, যিনি এটি প্রতিষ্ঠা করেছিলেন)। দুই বছর পরে, উপনিবেশটি বৃহৎ আন্দামানের উত্তর-পূর্ব অংশে স্থানান্তরিত করা হয়েছিল এবং অ্যাডমিরাল উইলিয়াম কর্নওয়ালিসের নামানুসারে কর্নওয়ালিস বন্দর করা হয়েছিল। যাইহোক, কয়েদি উপনিবেশে অনেক রোগ এবং মৃত্যুর ঘটনা ঘটে এবং সরকার ১৭৯৬ সালের মে মাসে এটি বন্ধ করে দেয়।
১৮২৪ সালে, কর্নওয়ালিস বন্দর, প্রথম বার্মিজ যুদ্ধে সৈন্য বহনকারী যুদ্ধজাহাজের বহরের মিলনস্থান ছিল। ১৮৩০ এবং ১৮৪০ এর দশকে, আন্দামানে অবতরণকারী বিধ্বস্ত জাহাজের নাবিকদের প্রায়শই স্থানীয়রা আক্রমণ করে হত্যা করেছিল এবং দ্বীপপুঞ্জের অধিবাসীদের নরখাদক মনে করা হত। ১৮৪৪ সালে একই ঝড়ে পড়ে, ভারত এবং অস্ট্রেলিয়ার মধ্যে পণ্য ও যাত্রী পরিবহনের সময়,  রনিমেড  এবং  ব্রিটন  এর ক্ষতি, এবং স্থানীয়দের দ্বারা অবিচ্ছিন্নভাবে আক্রমণ, ব্রিটিশ সরকারকে সাবধান করে তুলেছিল। সরকার, ১৮৫৫ সালে, দ্বীপপুঞ্জের উপর কয়েদি উপনিবেশে সহ আরেকটি বসতি স্থাপনের প্রস্তাব করেছিল, তবে ১৮৫৭ সালের সিপাহী বিদ্রোহের ফলে এর নির্মাণে বিলম্ব হয়। কিন্তু, বিদ্রোহের পর ব্রিটিশরা এত সিপাহীকে বন্দী করে যে, আন্দামানে নতুন বসতি এবং জেলের প্রয়োজন জরুরিভাবে দেখা দিয়েছিল। বন্দীদের শ্রম ব্যবহার করে ১৮৫৭ সালের নভেম্বর মাসে পোর্ট ব্লেয়ারে নির্মাণ কাজ শুরু হয়েছিল। এই সময় নিকটস্থ একটি নোনা জলাকে পরিহার করে কাজ শুরু হয়েছিল, মনে করা হয়েছিল এটি কর্নওয়ালিস বন্দরের পূর্ববর্তী অনেক সমস্যার উৎস।
তথ্যসূত্র
টীকা
উৎস
টেলর মিচেল
টেলর জোসেফাইন স্টেফানি লুসিও, তার মঞ্চ নাম টেলর মিচেল (২৭ আগস্ট, ১৯৯০ - ২৮ অক্টোবর, ২০০৯) দ্বারা পরিচিত তিনি ছিলেন টরন্টোর একজন কানাডিয়ান দেশের লোক গায়ক এবং গীতিকার। তার আত্মপ্রকাশ এবং একমাত্র অ্যালবাম, আপনার বিবেচনার জন্য, উত্সাহজনক পর্যালোচনা এবং এয়ারপ্লে পেয়েছে। একটি ব্যস্ত গ্রীষ্মের পারফরম্যান্স সময়সূচী অনুসরণ করে, যার মধ্যে উইনিপেগ ফোক ফেস্টিভ্যালে একজন তরুণ অভিনয়শিল্পী হিসাবে উপস্থিত ছিলেন, টেলর একটি নতুন অর্জিত লাইসেন্স এবং গাড়ি নিয়ে পূর্ব কানাডা সফর শুরু করেছিলেন।
কেপ ব্রেটান হাইল্যান্ডস ন্যাশনাল পার্কের স্কাইলাইন ট্রেইলে হাঁটতে যাওয়ার সময় কোয়েটস তাকে মেরে ফেলার পরে মিচেল ১৯ বছর বয়সে মারা যান। তার মৃত্যু হ'ল একজন প্রাপ্ত বয়স্কের একমাত্র পরিচিত মারাত্মক আক্রমণ এবং পাশাপাশি কানাডায় নিশ্চিত হওয়া কোনও মানুষের মধ্যে এটিই একমাত্র পরিচিত মারাত্মক আক্রমণ। এটি বিশেষজ্ঞদের বিস্মিত করেছে এবং কোয়োটের শিকারী আচরণ থেকে মানুষের জন্য ঝুঁকির পুনর্নির্ধারণের দিকে পরিচালিত করে।
পেশা
মিচেল প্রদত্ত নাম টেলর জোসেফাইন স্টেফানি লুসিওর সাথে জন্মগ্রহণ করেছিলেন। তার বাবা-মা ছিলেন এমিলি এবং রে লুসিও। তিনি টরন্টোর রোনসেভালস পাড়ায় বড় হয়েছেন। টেলর তাঁর মধ্য কৈশোর বয়সে অভিনয় করতে আগ্রহী হয়ে ওঠেন এবং ইটোবাইকোক আর্টস অফ আর্টস থেকে মিউজিকাল থিয়েটারে একজন মেজর দিয়ে স্নাতক হওয়ার পরে গায়ক এবং গীতিকার হিসাবে ক্যারিয়ারের সিদ্ধান্ত নেন, "মিচেল" নামটি তাঁর মঞ্চের নাম হিসাবে গ্রহণ করেছিলেন। তিনি ২০০ in সালে একটি ফোর ট্র্যাক ইপি প্রকাশ করেছিলেন, তিনি স্বাধীনভাবে মার্চ ২০০৯ সালে আপনার বিবেচনার জন্য একটি অ্যালবাম প্রকাশ করেছিলেন। ২০০৯ সালের জুনে, তাকে উইনিপেগ ফোক ফেস্টিভ্যালে পারফর্ম করার জন্য আমন্ত্রণ জানানো হয়েছিল। শিকড়ের সংগীত সম্প্রদায় এবং রেডিও স্টেশনগুলির প্রতিক্রিয়া ইতিবাচক ছিল এবং তিনি নতুন সামগ্রীতে কাজ শুরু করেছিলেন। জাস্টিন রুটলেজ অ্যালবামের একজন অনুগ্রহকারী পরে মিচেলকে তার বছরের বাইরেও লিখেছেন বলে বর্ণনা করেছিলেন: "তিনি তার উত্তর দেয়নি, কারণ তার বয়সের বেশিরভাগই চেষ্টা করার চেষ্টা করে। তার সম্পর্কে কোনও মূল্যবানতা ছিল না। পরিবর্তে তিনি জিজ্ঞাসা করলেন প্রশ্নগুলি। " অ্যালবামের প্রচারের জন্য তিনি মেরিটাইম প্রদেশগুলির একক সংগীতানুষ্ঠানের সফরে গিয়েছিলেন, ২৩ শে অক্টোবর, ২০০৯ থেকে শুরু হয়েছিল। তার মৃত্যুর কয়েক দিন আগে টেলরকে ইয়ং পারফর্মার হিসাবে কানাডার লোক সংগীত পুরষ্কারের জন্য মনোনীত করা হয়েছিল বছর। তার শেষ অভিনয় হ্যালিফ্যাক্সের নিকটবর্তী লুকাসভিলে; সিডনিতে তার নির্ধারিত কনসার্টের দু'দিন আগে ছিল। মিচেলের একমাত্র অ্যালবাম, ফর ইয়োর কনসিডারেশন, ২০০৯ মার্চ মাসে প্রকাশিত হয়েছিল। অ্যালবামের অতিথি সংগীতশিল্পীদের মধ্যে জাস্টিন রুটলেজ, লিন মাইলস, সুজি ভিনিক, জন ডিনসমোর এবং মাইকেল জনস্টন অন্তর্ভুক্ত ছিল। অ্যালবামটি এক্সক্লিমের কাছ থেকে একটি ইতিবাচক পর্যালোচনা পেয়েছে, এরিক থম তাকে "নিশ্চিতভাবেই পুরানো স্কুল, যদি বিশ্ব-উদাসীন না হয়" হিসাবে বর্ণনা করেছিলেন, যখন এখন টরন্টো এটিকে শোনাচ্ছে "এটি সম্পূর্ণ আলাদা প্রজন্মের কারও কাছ থেকে আসে"।
কাশ্মীরি ভাষা
কাশ্মীরি ভাষা ভারতে প্রচলিত একটি ভাষা। ভাষাটি ইন্দো-ইউরোপীয় ভাষা পরিবারের ইন্দো-ইরানীয় শাখার দার্দীয় দলের একটি ভাষা। এতে প্রায় ৭১ লক্ষ লোক কথা বলেন।
টেলর মিচেল
ট্রেক লিস্ট
"For Your Consideration" – 3:13
মৃত্যু
তার পরবর্তী কনসার্টের আগে কিছুটা অল্প সময় কাটানোর পরে, পরিবেশবিদ যারা মিচারেল প্রকৃতির পদচারণা উপভোগ করেছিলেন, তিনি ২৭ অক্টোবর রৌদ্র বিকেলে কেপ ব্রেটান হাইল্যান্ডস ন্যাশনাল পার্কে গিয়েছিলেন। ২:৪৫-এ, একজন মধ্য বয়সী আমেরিকান দম্পতি বিপরীত দিকে চলে গেলেন পেটিট টাংয়ের স্কাইলাইন ট্রেইলের শুরুতে তার অজানা কারণে, তিনি ট্রেইল ধরে অল্প দূরত্বে গিয়ে দ্বিগুণ হয়ে যান এবং গাড়ীতে ফিরে যাওয়ার ইচ্ছায় অ্যাক্সেস রোডে ফিরে এসেছিলেন। সম্ভবত একটি কোয়েট তাকে এই পর্যায়ে ফেলেছিল।
৩:০২এ, আমেরিকান দম্পতি (যার প্রথম নাম মাইক এবং গেইল ছিল) গাড়ি পার্কের দিকে যেতে অ্যাক্সেস রোডে যাত্রা করেছিল। দুটি রাস্তা ধরে তাদের দিকে হাঁটছিল তবে তারা বিপরীত দিকে যাচ্ছিল হাইকারদের একজন সরাসরি গাড়ি পার্কে যাওয়ার আগে তার ক্যামেরায় কোয়েটসের ছবি তোলেন। ট্রেন্ট বিশ্ববিদ্যালয়ের পরিবেশগত ও জীবন বিজ্ঞানগুলির স্নাতক প্রোগ্রামের অধ্যাপক এবং অন্টারিওর প্রাকৃতিক সম্পদ মন্ত্রকের গবেষণা বিজ্ঞানী ব্রেন্ট প্যাটারসন পরে মন্তব্য করেছিলেন যে পুরুষ হাইকারের ছবিতে দুটি কোয়োট ভয়ভীতি দেখানোর এক অভাবনীয় অভাব প্রকাশ করেছে, যার মধ্যে একটি ছিল যা মানুষের প্রতি প্রভাবশালী মনোভাবের কারণ হতে পারে। বিশ্বাস করা হয় যে এইগুলি ছয় মিনিট পরে অ্যাক্সেস রোডের মিশেলটিতে গিয়েছিল, যখন মাইক এবং গেইল শুনেছিল যে তারা কীভাবে পশুপাখি হতে পারে বা কোনও যুবতী দূর থেকে চিৎকার করছে। আমেরিকান মধ্যবয়স্ক দম্পতি গাড়ি পার্কের একটি টেলিফোন বাক্সে এই সমস্ত কথা জানিয়েছেন।
পার্কের রিসোর্স কনসার্ভেশন সুপারভাইজার, এরিচ মুন্টজ এবং নোভা স্কটিয়া বিভাগের প্রাকৃতিক সম্পদের বন্যজীবন সম্পদ ব্যবস্থাপক, মাইকেল ও'ব্রায়ান ভেবেছিলেন যে মিচেলের শিকারী প্রাণী সন্দেহভাজন প্রথমে একটি কালো ভাল্লুক, তবে তারা শীঘ্রই খুঁজে পেল যে এটি কোয়েটের একটি প্যাক। আরও চার জন হাইকারের একটি দল গাড়ি পার্কে পৌঁছেছিল, যেখানে তারা আমেরিকান দম্পতির কাছ থেকে দূরে সম্ভাব্য চিৎকার শুনেছিল। অ্যাক্সেস রোড ধরে কয়েক মিনিটের পথ চলার পরে তারা মিচেলের ব্যক্তিগত আইটেমগুলি, কী এবং একটি ছোট ছুরি সহ সন্ধান করতে শুরু করে (বিশ্বাস করা হয় যে সে নিজেকে অ্যাক্সেস রোডে ফিরে যেতে এবং স্কাইলাইনে যেতে বাধ্য হয়েছিল বলে নিজেকে রক্ষা করার চেষ্টা করেছিল বলে মনে করা হয়েছিল) উপপথ)। পদক্ষেপের মাথায় হাইকাররা ক্লিয়ারিংয়ে পরিণত হওয়ার সাথে সাথে তারা মাটি বরাবর রক্তাক্ত পোশাকের ছেঁড়া টুকরা এবং প্রচুর পরিমাণে রক্ত ​​দেখতে পেল। ক্লিয়ারিংয়ের একটি ওয়াশরুমের দরজায় রক্ত ​​ছিল।
৩:২৫ এ তারা মিচেলকে গাছের কাছে শুয়ে থাকতে দেখল এবং তার উপরে একটি কোয়েট দাঁড়িয়ে আছে। তিন যুবকের দ্বারা বারবার অভিযোগের পরে কোয়েট তার কাছ থেকে সরে গেল। তিনি সচেতন এবং উদ্ধারকারীদের সাথে কথা বলতে সক্ষম ছিলেন। কোনও রয়্যাল কানাডিয়ান মাউন্টেড পুলিশ অফিসার এতে একটি শটগান নিক্ষেপ না করা পর্যন্ত কোয়েট খুব বড় হয়ে ওঠে এবং অজানা হয়ে পড়েছিল। মিচেলকে তার দেহের বেশিরভাগ অংশে দংশন করা হয়েছিল, বিশেষত তার পা এবং মাথায় গুরুতর জখম ছিল। প্যারামেডিকস তাকে চিটিক্যাম্পের স্যাক্রেড হার্ট কমিউনিটি হেলথ সেন্টারে নিয়ে যায়, সেখানে তাকে গুরুতর অবস্থায় কুইন এলিজাবেথ দ্বিতীয় স্বাস্থ্য বিজ্ঞান কেন্দ্রে নিয়ে যাওয়া হয়। হাসপাতালে তিনি রক্তক্ষেত্রে মারা যান। তার মধ্যস্থতা ছিল অন্টারিওর ওভেন সাউন্ডের গ্রীনউড কবরস্থানে।
ভবিষ্যৎ ফল
বন্যপ্রাণী বিশেষজ্ঞদের দ্বারা জল্পনা ছিল যে মিচেল সম্ভবত কোয়োটসকে খাওয়ানোর চেষ্টা করে বা তরুণদের সাথে একটি গোলাগুলি বিঘ্নিত করে যোগাযোগ শুরু করেছিলেন।অন্যান্য অস্বস্তিকর আক্রমণটির কারণ হিসাবে প্রস্তাবিত বিভিন্ন ব্যাখ্যার মধ্যে অন্তর্ভুক্ত ছিল যেগুলি সাধারণত কোয়েটসের চেয়ে বড় এবং সাহসী হতে পারে কারণ তারা নেকড়ে বা পোষা কুকুর, নৃশংস, অনাহারী বা মৃতদেহকে রক্ষা করছিল। কোয়েট আক্রমণ থেকে মানুষের পক্ষে সম্ভাব্য ঝুঁকির পুনর্নির্ধারণের ফলে এই পরামর্শগুলির কোনও পরবর্তীকালেই বহন করা হয়নি। বিশেষজ্ঞদের দ্বারা এটিও ভাবা হয়েছিল যে মিচেল অজান্তেই পালিয়ে গিয়ে ভবিষ্যদ্বাণীমূলক আচরণের উদ্রেক করতে পারে, যদিও আগত ব্যক্তিরা তার মুখোমুখি হওয়ার সময় কোনও কোয়েট তার পিছনে থাকতে পারে।
মানক অনুশীলনের মতোই যখন একটি মানুষকে হত্যা করার পরে একটি প্রাণী বৃহত্তর অবস্থায় থেকে যায়, ওয়ার্ডেনরা আশেপাশের আক্রমণকারী প্রাণীটির সন্ধান করেছিল, যেখানে পাঁচ বা ছয়টি কোয়োটি বাস করত বলে বিশ্বাস করা হয়েছিল। মিচেলের মা একটি বিবৃতি জারি করে বলেছিলেন যে তার মেয়ে কোয়েটসকে ধ্বংস করার পরিণতিতে তার মৃত্যুর কারণ চাইবে না: "প্রকৃতির ভাঁজে সময় কাটানোর সময় আমরা একটি গণনা করা ঝুঁকি নিয়ে থাকি - এটিই বন্যজীবনের অঞ্চল," তিনি লিখেছিলেন। "যখন কোয়োটের প্যাকটি হত্যার সিদ্ধান্ত নেওয়া হয়েছিল, আমি স্পষ্টভাবে টেলরের কন্ঠস্বর শুনতে পেলাম,‘ দয়া করে করবেন না, এটিই তাদের স্থান। 'বিশেষত তার নিজের ফলস্বরূপ তিনি তাদের মৃত্যু চাইতেন না। তবুও, ঘটনার কয়েক ঘণ্টা পরে, ট্রেইলটি জনসাধারণের জন্য বন্ধ করে দেওয়া হয়েছিল, ওয়াশহাউসের স্থানে নজরদারি চালিয়ে একজন ওয়ার্ডেন আক্রমণাত্মকভাবে অভিনয় করেছিলেন এমন এক মহিলা কোয়েট নিহত হয়েছেন। স্কাইলাইন ট্রেইলের ১ কিলোমিটার (০..৬২ মাইল) এর মধ্যে আরও তিনজন লেগ-হোল্ড ফাঁদে ধরা পড়েছিল এবং ৪২ পাউন্ড (১৯ কেজি) ওজনের একটি বড় পুরুষকে ১৪ নভেম্বর একইভাবে ৫ কিলোমিটার (৩.১ মাইল) দূরে পাঠানোর আগে হত্যা করা হয়েছিল। বৈজ্ঞানিক তদন্ত মৃতদেহগুলি নির্ধারণ করেছিল যে প্রথম এবং শেষ হিসাবে গণ্য করা সহ তিনটি মিচেলের উপর তার রক্তের দ্বারা আটকানো এবং তাদের অন্যান্য ফরেঞ্জিক প্রমাণের সাথে যুক্ত ছিল। বৃহত্তর পুরুষ কোয়েট উভয়ই অ্যাক্সেস রোডে প্রভাবশালী লিড কোয়েট ছবি এবং মিচেলের পাশে দাঁড়িয়ে থাকা উভয়কেই পাওয়া যায়; ফটোগ্রাফগুলিতে কোট চিহ্নগুলি এর মৃতদেহ শনাক্ত করেছে, এতে রয়েল কানাডিয়ান মাউন্টেড পুলিশ অফিসারের শটগান থেকে গুলি রয়েছে যা ঘটনাস্থলে গুলি চালিয়েছিল। আক্রমণে লিঙ্কিত নিহত কোয়েটগুলি আক্রমণকারীদের প্যাক-মেট হতে পারে। বড় পুরুষ এবং মহিলা একটি প্রজনন জুটি হতে পারে; উভয়ই অন্যান্য আক্রমণ-জড়িত কোয়েটের সাথে সম্পর্কিত ছিল। ২০০৯ সালের নভেম্বরের মাঝামাঝি সময়ে, একটি কোয়েট পার্কে হাঁটতে থাকা কয়েকজনের পিছনে এসে এত কাছে গিয়েছিল যে লোকটি হাঁটার লাঠি দিয়ে তার মাথায় আঘাত করেছিল। পার্ক সংরক্ষণ ম্যানেজার এবং বিজ্ঞানীরা যেগুলি দ্রুত পুনরুত্পাদন করার ক্ষমতা রাখে এমন কারণের ভিত্তিতে একটি সাধারণ কলের বিরোধিতা করেছিলেন এবং কুলিংয়ের কোনও প্রভাব পড়বে না বা পছন্দসই প্রভাবের বিপরীত হতে পারে। এই যুক্তি ধরে নিয়েছে যে স্থানীয় জিন পুল থেকে একটি কুল দ্বারা সরানো প্রাণীগুলিতে মানুষকে ভয় পাওয়ার একই প্রবণতা থাকবে যেহেতু সেই কোয়োোটস যারা ধরা পড়ে মারা গিয়ে এড়ায়। ২০১০ সালের এপ্রিলে নোভা স্কটিয়া কোয়োটেসের উপর ২০ ডলার অনুদানের ঘোষণা দেয় তবে পার্কের মধ্যে এটি প্রযোজ্য হয়নি।  দর্শনার্থীদের কোয়েটগুলির সাথে এনকাউন্টারগুলির প্রতিবেদন করতে বলা হয়েছিল। মিচেলের মৃত্যুর দশ মাস পরে ইনোনিশের ব্রড কোভে তার বাবা-মায়ের সাথে শিবির করতে যাওয়া ষোল বছর বয়সী এক কিশোরকে একটি কোয়েট দু'বার মাথায় কামড়েছিল। [২৩] একটি বৈজ্ঞানিক গবেষণায় দেখা গেছে যে সাধারণত অদেখা হলেও কোয়েটগুলি প্রায়শই মানুষের কাছে ছিল। ব্যক্তিগত কোয়েটগুলি যা ননলেটাল বিপর্যয়মূলক ব্যবস্থা দ্বারা শর্তযুক্ত নয় এবং মানুষকে এড়াতে ব্যর্থ হয় তাকে হত্যা করা হয়।
টেলর মিচেল লিগ্যাসি ট্রাস্ট
স্মৃতিসৌধ হিসাবে, মিচেলের মা টেলর মিশেল লিগ্যাসি ট্রাস্ট প্রতিষ্ঠা করেছিলেন, যার ডেভিড সুজুকি ফাউন্ডেশনের সাথে অংশীদারত্ব রয়েছে। ট্রাস্টটি সংগীত / সৃজনশীল ভাব প্রকাশের পাশাপাশি আবাসস্থল সংরক্ষণ, প্রাকৃতিক এবং নগর উভয় ক্ষেত্রেই মানব ও বন্যজীবনের মিথস্ক্রিয়ার মধ্যে ভারসাম্য রক্ষার পাশাপাশি সুরক্ষার সতর্কতার জন্য সম্প্রদায়ের প্রচারকে উত্সাহ দেয়।
গুইদো পিজ্জারো
গুইদো হারনান পিজ্জারো দেমেস্ত্রি (ফেব্রুয়ারি ২৬, ১৯৯০) একজন আর্জেন্টাইন পেশাদার ফুটবলার যিনি স্প্যানিশ ক্লাব সেভিয়া এবং আর্জেন্টিনার হয়ে খেলেন।
ক্লাব ক্যারিয়ার
২০০৯ সালে আর্জেন্টাইন ক্লাব লেনাসের হয়ে পিজ্জারোর অভিষেক হয়। ২০১৩ সালের জুলাইয়ে মেক্সিকান ক্লাব টাইগরেস ইউএনএলে যোগ দেয়। টাইগরেসের হয়ে মেক্সিকো আপারচুরা ২০১৪ মৌসুম এবং ২০১৫ কোপা লিবার্তোরেস ফাইনালে পরাজিত হয়। টাইগরেসের হয়ে মেক্সিকো আপারচুরা ২০১৫ মৌসুম এবং আপারচুরা চ্যাম্পিয়েন্সিপ ২০১৬ এর শিরোপা লাভ করে। ২০১৭ সালের জুলাইয়ে তিনি স্প্যানিশ ক্লাব সেভিয়া এফসিতে যোগ দেন।
আন্তর্জাতিক ক্যারিয়ার
২০১৬ সালে পিজ্জারো কোপা আমেরিকার জন্য আর্জেন্টিনার প্রাথমিক দলে ডাক পান, কিন্তু মুলদলে ডাক পাননি। নভেম্বরে ব্রাজিল এবং কলম্বিয়ার বিপক্ষে ম্যাচের জন্য ডাক পেলেও খেলার সুযোগ পাননি। ২০১৭ সালের ২৮ মার্চে বলিভিয়ার বিপক্ষে পিজ্জারোর অভিষেক হয়।
২০১৮ সালের মে'তে বিশ্বকাপের জন্য আর্জেন্টিনার ৩৫ সদস্যের দলে ডাক পান।
৫৪৬
৫৪৬ গ্রেগরীয় বর্ষপঞ্জির একটি সাধারণ বছর।
শ্রীলঙ্কা ফ্রিডম পার্টি
শ্রীলঙ্কা ফ্রিডম পার্টি (ශ්‍රී ලංකා නිදහස් පක්ෂය Sri Lanka Nidahas Pakshaya, இலங்கை சுதந்திரக் கட்சி) শ্রীলঙ্কার অন্যতম প্রধান রাজনৈতিক দল। ১৯৫১ সালে প্রয়াত প্রধানমন্ত্রী সলোমন বন্দরনায়েকে দলটি প্রতিষ্ঠা করেন। এরপর থেকেই দলটি শ্রীলঙ্কার রাজনৈতিক অঙ্গনে দুইটি বৃহৎ শক্তির দলের একটিরূপে পরিচিত হয়ে আসছে। ১৯৫৬ সালে দলটি প্রথমবারের মতো ক্ষমতাসীন দলের মর্যাদা পায়। সরকারের আধিপত্যবাদী দলরূপে বেশ কয়েকবার দেশ পরিচালনায় অংশ নেয়। সচরাচর দলটি সাম্যবাদী বা অগ্রসরমান অর্থনৈতিক নীতি-নির্ধারণ করে ও জাতীয়তাবাদী সিংহলী দলগুলোর সাথে সম্পর্ক বজায় রাখে।
ভিত্তি
স্বাধীনতা লাভের পর এসএলএফপি বিপ্লববিহীন সাম্যবাদের ধারণা নিয়ে নিজেদের অস্তিত্ব প্রকাশ করে। নিরপেক্ষ নীতি অবলম্বনপূর্বক সাম্যবাদী দেশগুলোর সাথে জোড়ালো সম্পর্ক বজায় রাখে। এর সামাজিক গণতান্ত্রিক ও জাতীয়তাবাদী নীতির কারণে ইউনাইটেড ন্যাশনাল পার্টির ন্যায় বৃহৎ দলগুলোর সাথে নিজেদেরকে প্রকাশ করতে সক্ষম হয়। এস.ডব্লিউ.আর.ডি বন্দরনায়েকে দলের ভিত্তি হিসেবে পাঁচ বৃহৎ শক্তি যা পঞ্চ মহা বালাভেগায়া রয়েছে যাতে পাদ্রী, স্থানীয় ডাক্তার, শিক্ষক, কৃষক ও শ্রমজীবীরা রয়েছেন।
ইতিহাস
১৯৫২ সালে সংসদীয় নির্বাচনে ৯টি আসন পায়। কিন্তু, ১৯৪৮ সালের স্বাধীনতার প্রকৃত তাৎপর্য্য তুলে ধরে ১৯৫৬ সালের নির্বাচনে দলীয় প্রধান এস.ডব্লিউ.আর.ডি বন্দরনায়েকে প্রতিদ্বন্দ্বিতায় অবতীর্ণ হন। জাতীয়তাবাদী, গণতান্ত্রিক ও সামাজিক পরিকল্পনাগুলোকে একত্রিত করে নির্বাচনে ব্যাপক বিজয় লাভ করেন। অনেক পর্যবেক্ষকই এ বিজয়কে সামাজিক বিপ্লব হিসেবে তুলে ধরেন ও পশ্চিমামুখী আভিজাত্যবাদীদের পতনরূপে আখ্যায়িত করেন।
সেপ্টেম্বর, ১৯৫৯ সালে এক চরমপন্থী বৌদ্ধ ভিক্ষু কর্তৃক সলোমন বন্দরনায়েকে নিহত হলে অন্তর্বর্তীকালীন প্রধানমন্ত্রী হন বিজয়ানন্দ ডাহানায়েকে। এরপর দলের হাল ধরেন তার বিধবা পত্নী সিরিমাভো বন্দরনায়েকে। ১৯৬০ সালে শ্রীলঙ্কার প্রথম সরকার প্রধান তথা বিশ্বের প্রথম মহিলা সরকার প্রধান হিসেবে নির্বাচিত হন। তার স্বামীর গৃহীত পরিকল্পনাগুলো বাস্তবায়নে সচেষ্ট হন ও ১৯৬০-৬৪ এবং ১৯৭০-৭৭ মেয়াদে অনেকগুলো সামাজিক নীতি বাস্তবায়ন করেন। সিরিমাভো শ্রীলঙ্কার কমিউনিস্ট পার্টি ও লঙ্কা সমাজ পার্টিসহ অন্যান্য বামপন্থী দলের সাথে মিত্রতার বন্ধনে আবদ্ধ হন যা বর্তমানে ইউনাইটেড পিপলস ফ্রিডম অ্যালায়েন্স নামে পরিচিত।
১৯৭২ সালে এসএলএফপি নতুন সংবিধান প্রবর্তন করে। দেশের নাম সিলন থেকে শ্রীলঙ্কা রাখে ও শ্রীলঙ্কাকে প্রজাতন্ত্র হিসেবে ঘোষণা করে। ১৯৭৬ সালে জোট-নিরপেক্ষ আন্দোলনের সভাপতি হন সিরিমাভো। এসএলএফপি নেতৃত্বাধীন সরকার চীন-ভারত যুদ্ধে মধ্যস্থতাকারীর ভূমিকায় অবতীর্ণ হয়।
একই বছর সংসদ নির্বাচন ৬ বছরের জন্য পিছিয়ে দেয়া হয়। এ সময়ে দলটি অভ্যন্তরীণ কোন্দলে লিপ্ত হয়। সিরিমাভো’র কন্যা ও ভবিষ্যতের দল নেতা চন্দ্রিকা কুমারাতুঙ্গা দলে ভাঙ্গন সৃষ্টি করে শ্রীলঙ্কা পিপলস পার্টি প্রতিষ্ঠা করেন।
আগস্ট, ২০১৫ সালের সাধারণ নির্বাচনে ইউপিএফএ এসএলএফপি’র তুলনায় ৯৫ আসন, প্রতিপক্ষ ইউএনএফজিজি ইউএনপি’র তুলনায় ১০৬ আসনে জয় পায়। ফলে ইউএনপি সংখ্যাগরিষ্ঠতা লাভে ব্যর্থ হওয়ায় পারস্পরিক চুক্তিবদ্ধতায় এসএলএফপি’র সাথে যৌথভাবে সরকার গঠন করতে সম্মত হয়।
জেনিফার জোন্স
জেনিফার জোন্স (জন্ম: ফিলিস লি ইসলি, ২ মার্চ ১৯১৯ - ১৭ ডিসেম্বর ২০০৯) ছিলেন একজন মার্কিন অভিনেত্রী ও মডেল। তিন দশকের অধিক সময়ের কর্মজীবনে তিনি পাঁচটি একাডেমি পুরস্কারের মনোনয়ন লাভ করেন ও শ্রেষ্ঠ অভিনেত্রী বিভাগে একটি পুরস্কার জয় করেন, এবং সেরা নাট্য অভিনেত্রী বিভাগে একটি গোল্ডেন গ্লোব পুরস্কার অর্জন করেন। জোন্স একাডেমি পুরস্কার বিজয়ী কনিষ্ঠতম ব্যক্তিদের একজন, যিনি ২৫ বছর বয়সে এই পুরস্কার জয় করেন।
ওকলাহোমার টুলসায় জন্মগ্রহণকারী জোন্স অভিনয় শুরুর পূর্বে মডেল হিসেবে কাজ করতেন। ১৯৩৯ সালে তিনি দুটি ধারাবাহিক চলচ্চিত্রে অভিনয় করেন। তার তৃতীয় চলচ্চিত্র ভূমিকা ছিল দ্য সং অব বের্নাদেত (১৯৪৩) ছবিতে বের্নাদেত সুবিরুস, যার জন্য তিনি শ্রেষ্ঠ অভিনেত্রী বিভাগে একাডেমি ও গোল্ডেন গ্লোব পুরস্কার অর্জন করেন। তিনি পরবর্তীকালে কয়েকটি চলচ্চিত্রে অভিনয় করে প্রশংসিত হন এবং ১৯৪০-এর দশকে সিন্স ইউ ওয়েন্ট অ্যাওয়ে (১৯৪৪), লাভ লেটারস (১৯৪৫) ও ডুয়েল ইন দ্য সান (১৯৪৬) চলচ্চিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন।
১৯৪৯ সালে জোন্স চলচ্চিত্র প্রযোজক ডেভিড ও. সেলৎসনিকের সাথে বিবাহ বন্ধনে আবদ্ধ হন এবং ভিনসেন্ট মিনেলির মাদাম বোভারি চলচ্চিত্রে নাম ভূমিকায় অভিনয় করেন। ১৯৫০-এর দশকের শুরুতে তাকে রুবি জেন্ট্রি (১৯৫২), জন হিউস্টনের রোমাঞ্চকর হাস্যরসাত্মক বিট দ্য ডেভিল (১৯৫৩) এবং ভিত্তোরিও দে সিকার নাট্যধর্মী টার্মিনাল স্টেশন (১৯৫৩) ছবিতে দেখা যায়। জোন্স লাভ ইজ আ ম্যানি-স্প্লেন্ডরড থিং (১৯৫৫) ছবিতে একজন ইউরেশীয় ডাক্তারের ভূমিকায় অভিনয় করে তার পঞ্চম একাডেমি পুরস্কারের মনোনয়ন লাভ করেন।
সালোয়ার-কামিজ
সালোয়ার-কামিজ দক্ষিণ এশিয়ার মানুষের মধ্যে সুপ্রচলিত একটি পোশাক। এই ঐতিহ্যবাহী পোশাক নারী-পুরুষ উভয়েই পড়ে থাকেন। এটি পাকিস্তানের জাতীয় পোশাক। সালোয়ার হল পাজামার মত একটি পোশাক, আর কামিজ এক ধরনের ঢিলা কুর্তা। আফগানিস্তান ও পাকিস্তানে নারী-পুরুষ উভয়েই পোশাকটি পরিধান করেন। তবে বাংলাদেশ, ভারত এবং শ্রীলঙ্কায় এটি মূলতঃ মেয়েদের পোশাক।
ক্বিবলা পরিবর্তন
ক্বিবলা পরিবর্তন (আরবী:تحويل القبلة)।ক্বিবলা আরবি শব্দ। নামাজ আদায়ের দিক-নির্দেশক শব্দই হচ্ছে ‘ক্বিবলা’। ইসলামের প্রাথমিক সময়কালে আল্লাহর আদেশে মসজিদে আকসার দিকে ফিরে নামাজ আদায় করতেন। পরবর্তীতে কাবার দিকে ফিরে নামাজ পড়তে আল্লাহ আদেশ করেন। এই পরিবর্তনকে বলে ‘ক্বিবলা পরিবর্তন’।